Mindenképpen javasoljuk a minél hamarabbi kapcsolatfelvételt a környék állatorvosaival és az állatmenhellyel. Microchip-pel rendelkező állatok sokkal nagyobb eséllyel jutnak vissza otthonukba! Érdemes mihamarabb ellenőriztetni az állatorvossal a PetVetData rendszerben az adatok frissességét, mert előfordulhat, hogy egy távoli, ismeretlen állatorvosi rendelőbe kerül be a kutya, ahol nem ismerik fel őt, csakis a microchip alapján sikerül majd beazonosítani az állatot. Az adatlapon az állatorvos feltünteti, hogy a kutyát keresik, mert elveszett. Ezen felül több lehetőséget is érdemes egyszerre mozgósítani, pl. konkrét keresés gyalogosan vagy autóval, ismerősök bevonása, internetes hirdetések, plakátok kihelyezése stb.